Document ID: /roh_data/filtered/fineweb-2-filterrobots_roh.jsonl.gz/25285

A l'ospital universitar a Genevra vala davent dad immediat in obligatori da purtar in protegia-bucca.
La mesira extraordinaria e temporara saja vegnida decidida per far frunt a la grippa ch'è quest onn pli ferma. Sco quai che l'ospital communitgescha, vegnia la mesira puspè abolida cura che la situaziun saja sa normalisada.
L'obligatori d'in protegia-bucca vala tant per il persunal, sco era per ils visitaders ed ils pazients che bandunan la chombra. Normalmain porta sulet quest persunal in protegia-bucca, che n'è betg virolà cunter la grippa.
RR Novitads 15:00